Nafarroako Parlamentuko Mahaiak, 2012ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Maiorga Ramírez Erro jaunak aurkeztutako galdera, Nafarroako Kutxako Entitate Sortzaileen Batzarraren Batzorde Iraunkorraren bilkurei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2012ko maiatzaren 14an

Lehendakaria: Alberto Catalán Higueras

GALDERAREN TESTUA

Bildu-Nafarroa parlamentu-taldeko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, ondoko galdera egin dio Nafarroako Gobernuari, idatziz erantzun dezan.

Nafarroako Kutxari dagokionez, zehazki Sortzaileen Batzarra deitutakoari dagokionez, honakoa jakin nahi du parlamentari honek:

1- Zenbat aldiz eta aldi bakoitzean zein tokitan bildu zen, sortu zenetik, Nafarroako Kutxako Sortzaileen Batzarraren Batzorde Iraunkorra? Bileren zerrenda bat eskatzen dugu, egutegiduna.

2- Bilera guztien aktak bidaltzeko eskatzen dugu.

Iruñean, 2012ko maiatzaren 10ean

Foru parlamentaria: Maiorga Ramírez Erro

